Krasnoyarskda tasodifiy o`tkinchi qizni zo`ravon changalidan qutqardi (Video)

Krasnoyarsklik muhandis Aleksandr Visoskiy notanish qizni pichoq o`qtagan zo`ravon changalidan qutqardi, deb xabar berdi Life nashri.
Ofis yonidan o`tib ketayotgan Aleksandr Visoskiy oynavand eshik orqali qiz va zo`ravon o`rtasida kechayotgan jangga ko`zi tushdi. Qiz hujum qilgan bosqinchiga qarshi jon-jahdi bilan qarshilik ko`rsatar edi. 
Aleksandr zudlik bilan yordamga shoshildi. Qiz esa trevoga tugmachasini bosishga ulgurdi. Polisiya etib kelganda, bosqinchi yigitning qo`li bog`liq holda erda yotar, qo`yib yuborishlarini so`rab, iltijo qilardi.  
29 yoshli yigit nima uchun bunday jinoyatga qo`l urganligini izohlab bera olmadi. Endilikda u qotillik qilishga uringani uchun jinoyi javobgarlikka tortiladi.